Διεθνές Πανεπιστήμιο της Ελλάδος

«Ερμηνεύοντας την ιστορία» Έκθεση φοιτητικών εργασιών στην Οικία Παπαβασιλείου, Σέρρες
2024-06-19 18:00 - 2024-06-22 21:00 (Europe/Athens)
Η Εταιρεία Μελέτης και Έρευνας της Ιστορίας των Σερρών Ε.Μ.Ε.Ι.Σ. δίνει βήμα δημιουργικής έκφρασης στους φοιτητές του Τμήματος Εσωτερικής Αρχιτεκτονικής του Διεθνούς Πανεπιστημίου Ελλάδας στην έκθεση ‘’Οικία Παπαβασιλείου: Ερμηνεύοντας την ιστορία’’.
Εργασίες φοιτητών που έγιναν στο πλαίσιο το υ μαθήματος Αρχιτεκτονική Εσωτερικού Χώρου VIII με θέμα την μετατροπή της Οικίας Παπαβασιλείου σε ένα σύγχρονο χώρο πολιτισμού συνθέτουν τον καμβά της έκθεσης μέσα από μια νεανική οπτική.
Τα εγκαίνια της έκθεσης θα γίνουν την Τετάρτη 19 Ιουνίου στις 18:00 στην Οικία Παπαβασιλείου στις Σέρρες όπου και θα φιλοξενηθεί μέχρι τις 22 Ιουνίου.
Την έμπνευση, οργάνωση και υλοποίηση της έκθεσης έχει η επίκουρη καθηγήτρια δρ. Βίκυ Κερτεμελίδου, Αρχιτέκτονας Μουσειολόγος, με τη βοήθεια των φοιτητών του 8ου εξαμήνου σπουδών του Τμήματος Εσωτερικής Αρχιτεκτονικής και της κ. Χριστίνας Πανουτσοπούλου, MSc Αρχιτέκτονoς, Ακαδημαϊκής Υπότροφου.
